Si orichinariament en aragonés medieval igual como en as formas medievals d'os ibero-romances (galaico-portugués, astur-leyonés y castellán) designaba tanto a las formas domesticas como a las formas salvaches, con un emplego preferent en o rechistro escrito sobre lo goticismo ganso, en a Edat Meya tardana l'aplicación d'a palabra ansara tendió a restrenyir-se a las variants salvaches obchecto de caza, devez que dende luengas como o catalán u o italián apareixeba a denominación de oca y dende l'occitán auca, aplicadas tanto a las formas domesticas como a las formas salvaches, persistindo a segunda mesmo en l'actual castellán d'Aragón y en a toponimia (Campo de los Aucos en Noviellas).